Тыдзень літаратуры краін Паўночнай Еўропы (першапачаткова Тыдзень бібліятэк краін Паўночнай Еўропы) ужо больш за 20 гадоў з’яўляецца культурным праектам, накіраваным на распаўсюджванне любові да чытання, літаратуры і скандынаўскай традыцыі апавядання, якая не ведае межаў. 14 лістапада ў Цэнтральнай дзіцячай бібліятэцы імя М. Астроўскага ў рамках Тыдня літаратур Паўночных краін адбылося адкрыццё выставы Шведскай акадэміі дзіцячай кнігі “Ура дзіцячай кнізе! 17 прычын чытаць дзіцячыя кнігі”. Выстава арганізавана пры падтрымцы Пасольства Швецыі ў Беларусі і Шведскага інстытута.